Annales regum Israel

Annales regum Israel, secundum auctorem librorum Regum, fuerint historia regni Israel quae alias res, ab hoc auctore omissas, continuerit. Vera exsistentia autem talium annalium auctor non adseverat sed suggerit: "Reliqua autem gestorum Ochoziae, quae operatus est, nonne haec scripta sunt in libro annalium regum Israel?" (II Reg. 1.18, itaque saepe). Auctor libri I Chronicorum, qui fere omnes res gestas Israelis e libris Regum extraxit, has citationes omittit aliosque libros amissos refert.

 Bibliographia 
 Michael V. Fox, "Books of the Chronicles of the Kings of Judah and Israel" in Encyclopedia Judaica (Gale, 2008)

Categoria:Litterae Hebraicae
Categoria:Libri historici
Categoria:Libri opinabiles
Categoria:Liber I Regum
Categoria:Liber II Regum